ⵉⴱⵔⵖⵡⴰⵟⵏ

**ⴱⵓⵕⵖⵡⴰⵟⴰ** ⵏⵖ **ⴱⵓⵍⵖⵡⴰⵟⴰ** (ⵙ ⵜⵄⵕⴰⴱⵜ: برغواطة ⵏⵖ بلغواطة) ⴳⴰⵏ ⵢⴰⵏ ⵓⵎⵇⵇⵓⵏ ⵏ ⵜⵡⵙⵉⵜⵉⵏ ⵜⵉⵎⴰⵣⵉⵖⵉⵏ ⵏⵏⴰ ⵜⵜ ⵉⵏⵏ ⵉⴽⴽⴰⵏ ⵉⵣⴷⵖ ⴳ ⵜⵎⴰⵣⵉⵔⵜ ⵏ ⵜⴰⵎⵙⵏⴰ, ⴳⵉⵏ ⵣⵖ ⵓⵎⵇⵇⵓⵏ ⵏ ⵉⵎⵥⵎⵓⴷⵏ. ⴹⴰⵔⵜ ⵏ ⵓⴽⵛⵛⵓⵎ ⵏⵏⵙⵏ ⵍⵍⴼ ⴷ ⵜⴳⵔⴰⵡⵍⴰ ⵏ ⵉⵥⵓⴼⵔⵉⵢⵏ ⵉⵏⵓⴼⵓⵖⵏ ⵖ ⵍⵎⵖⵔⵉⴱ ⵎⴳⴰⵍ ⵏ ⵜⵅⴰⵍⵉⴼⴰⵜ ⵏ ⴱⵏⵓ ⵓⵎⴰⵢⵢⴰ, ⵙⴽⵔⵏ ⵢⴰⵏ ⵓⵡⴰⵏⴽ ⵙ ⵜⵙⵏⵉⵎⴰⵏⵜ ⴷⴰ ⵓⵎⵥⵏ (ⴳⵔ 744-1085 ⴹⵜ) ⵖ ⵜⵙⴳⴰ ⵏ ⵜⵎⵙⵏⴰ ⵖ ⵉⵣⵖⴰⵔⵏ ⵉⵟⵍⴰⵏⵟⵉⵢⵏ ⴳⵔ ⴰⵙⴼⵉ ⴷ ⵙⵍⴰ ⴷⴷⴰⵡ ⵏ ⵜⵏⴱⴰⴹⵜ ⵏ ⵟⴰⵉⴼ ⵍⵎⵟⵖⵔⵉ.

### ⴰⵎⵣⵔⵓⵢ
ⴷⵔⵓⵙⵏ ⵉⴼⵔⵓⵔⵉⵜⵏ ⴷⴰ ⵜⵜⵡⴰⵙⵙⴰⵏⵉⵏ ⴼ ⵜⴳⵍⴷⵉⵜ ⵏ ⴱⵓⵔⵖⵡⴰⵟⴰ. ⴰⵎⴰⵜⴰ ⵏ ⵉⵙⵓⴳⴰⵎ ⵉⵎⵣⵔⴰⵢⵏ ⴳⴰⵏ ⵉⵎⴰⵥⵓⵥⵏ ⴼ ⵓⵣⵎⵣ ⵖ ⵜⵜ ⵉⵏⵏ ⵜⴽⴽⴰ ⵜⵏⴱⴰⴹⵜ ⵏⵏⵙⵏ, ⴰⵔ ⴰⵏⵖ ⴰⴽⴽⴰⵏ ⵖ ⴽⵉⴳⴰⵏ ⵏ ⵜⴽⴽⴰⵍ ⵢⴰⵜ ⵓⵎⵏⴰⴹ ⴰⵎⵣⵔⴰⵢ ⴰⵎⴳⵍⴰⵏ ⵉⵔⵡⵉⵏ, ⵉⵙⴷⵓⵡⵡⴰⵅⵏ. ⵎⴰⵛⵛⴰⵏ ⵉⵍⵍⴰ ⵢⴰⵏ ⵖ ⵉⴱⴰⵢⵏ ⵉⵙ ⵜ ⵏⴰⵃⵢⴰ. ⵢⴰⵏ ⵓⵙⵍⵉⴷ ⵉⴳⴰ ⵜ ⵖⴰⵢⴷⴰ ⵢⴰⵔⴰ ⴰⴱⵓ ⵚⴰⵍⵉⵃ ⵣⵎⵎⵓⵔ, ⵏⵏⴰ ⵜⵜ ⵉⵏⵏ ⵉⴽⴽⴰⵏ ⵉⴳⴰ ⵡⴰⴳⴳⴰⴳ ⵎⵇⵇⵓⵔⵏ ⵏ ⵉⴱⵔⵖⵡⴰⵟⵏ, ⵉⴳ ⴰⵎⵙⵇⴰⴷ ⵏⵏⵙⵏ ⵙ ⵇⵓⵕⵟⵓⴱⴰ ⵖ ⵉⵎⵉⵙⵉ ⵏ ⵜⴰⵙⵓⵜⴰ ⵜⵉⵙ 10. ⵓⵎⵍⴰ ⴷⴰ ⴰⵏⵖ ⵉⴼⴽⴰ ⴰⴷ ⵉⴳⴰⵏ ⵡⵉⴷⴰ ⴰⴽⴽⵯ ⴼⵔⵓⵔⵉⵔⵉⵏⵉⵏ ⴼ ⴱⵓⵔⵖⵡⴰⵟⴰ. ⵙⵙⵍⴽⵎⵏ ⴰⵏⵖ ⵜⵏ ⵉⴷ ⵍⴱⴰⴽⵔⵉ, ⵉⴱⵏ ⵃⴰⵣⵎ ⴷ ⵉⴱⵏ ⵅⴰⵍⴷⵓⵏ ⵎⵇⵇⴰⵔ ⵉⵎⵎⵣⵔⵉ ⵓⴼⴰⵙⵔ ⵏⵏⵙⵏ ⵖ ⴽⵔⴰ ⵏ ⵜⵏⵇⵇⴰⴹ.

ⵙⵙⵏⵜⴰⵏ ⵉⴱⵓⵔⵖⵡⴰⵟⵏ, ⵖ ⵜⵙⴳⴰ ⵏ ⵉⵖⵓⵎⴰⵔⵏ ⴷ ⵉⵎⴽⵏⴰⵙⵏ, ⵜⴰⴳⵔⴰⵡⵍⴰ ⵜⴰⵎⴰⵣⵉⵖⵜ ⵏ 739/740. ⵙⵙⵔⵖⵏ ⴰⵙ ⵡⴰⴳⴳⴰⴳⵏ ⵉⵏⵓⴼⵓⵖⵏ ⵉⵥⵓⴼⵔⴰⵏⵏ ⴷⴰ ⵉⴳⴰⵏ ⵢⴰⵏ ⵜⴰⴳⴳⴰⵢⵜ ⵜⴰⵙⴳⴷⴰⵏⵜ ⵏⵏⴰ ⵉⴼⵍⵙⵏ ⵙ ⵢⴰⵜ ⵜⵖⴰⵔⴰⵙⵜ ⵏ ⵓⵙⵏⴳⵉⴷⴷⵉ ⵖ ⵜⵏⵎⴳⵍⴰ ⵉ ⵜⴰⵔⵉⵙⵟⵓⵇⵔⴰⵚⵜ ⵏ ⵇⵓⵕⴰⵢⵛ ⵍⵍⵉ ⴷ ⵉⵎⵇⵇⵓⵔⵏ ⴷⴷⵓ ⵜⵅⴰⵍⵉⴼⴰⵜ ⵏ ⴱⴰⵏⵓ ⵓⵎⴰⵢⵢⴰ. ⵙⵜⵉⵏ ⵉⵖⵡⵡⴰⵖⵏ ⵎⴰⵢⵙⴰⵔⴰ ⵍⵎⵟⵖⵔⵉ ⴰⴷ ⵉⴳ ⴰⵎⵖⴰⵔ ⴼⴰⴷ ⴰⴷ ⵉⴳⵍⵉ ⴰⵖⵡⵡⵖ ⵏⵏⵙⵏ, ⵎⵓⵔⵙⵏ, ⴰⵎⵥⵏ ⵉⴽⴰⵍⵍⵏ ⵏ ⵍⵎⵖⵔⵉⴱ ⴰⵜⵔⴰⵔ. ⴰⵢⴰ ⵉⵙⵙⵉⵎⵏ ⵜⵉⵖⵡⵡⵖⵉⵏ ⵢⴰⴹⵏⵉⵏ ⵖ ⵍⵎⵖⵔⵉⴱ ⴷ ⵡⴰⵏⴷⴰⵍⵓⵙ. ⵖ ⵉⵎⵏⵖⵉ ⵏ ⴱⴰⵇⴷⵓⵔⴰ, ⴼⵏⴰⵏ ⵉⵖⵡⵡⴰⵖⵏ ⵢⴰⵏ ⵜⵙⵔⴷⴰⵙⵜ ⵏⵉⵜ ⵉⴷⵓⵙⵏ ⵏⵏⴰ ⵏⵏ ⵙⵔⵙⵏ ⵢⵓⵣⵏ ⵓⵅⴰⵍⵉⴼ ⵏ ⴱⴰⵏⵓ ⵓⵎⴰⵢⵢⴰ ⵣⵖ ⵙⵓⵔⵢⴰ. ⵎⴰⵛⵛⴰⵏ ⵜⴰⵙⵔⴷⴰⵙⵜ ⵏ ⵉⵖⵡⵡⴰⵖⵏ ⵉⵕⵥⴰ ⵖⴷ ⵏⵜⵜⴰⵜ ⵖ ⵉⵎⵉⵙⵉ ⵏ ⵇⴰⵢⵕⴰⵡⴰⵏ, ⵉⴼⵔⵉⵇⵉⵢⵢⴰ ⵖ 741. ⴹⴰⵔ ⵏ ⵜⵕⵥⵉ ⴰⴷ, ⵜⵍⵍⵓⵣⵣⴰ ⴰⴽⴽⵯ ⵜⵓⵕⴼⴰ ⵏⵏⵙⵏ. ⴷⴰⵜ ⴰⴽⴽⵯ ⴰⴷ ⵉⵊⵕⵓ ⵎⴰⵢⴰ, ⴱⴷⴰⵏ ⵢⴰⴷ ⵉⴱⵔⵖⵡⴰⵟⵏ, ⵍⵍⵉ ⵉⴳⴰⵏ ⵉⵎⵙⵔⵙⴰⵍ ⵏ ⵜⵖⵡⵡⴰⵖⵜ, ⴰⵔ ⵜⵜⴹⵉⵇⵏ ⴰⵛⴽⵓ ⵉⵖⵡⵡⴰⵖⵏ ⴷⴰ ⵉⴳⴳⵯⵔⴰⵏ ⵉⵙ ⴽⵛⵎⵏ, ⵙⵍⴰⵡⴰⵏⵜ ⴰⴽⴽⵯ ⵉⵎⵖⴰⵔⵏ ⵏ ⵉⵊⴰⵏⴰⵜⵏ, ⵔⴰⵏ ⴰⴷ ⴰⵡⵉⵏ ⵜⴰⵏⴱⴰⴹⵜ  ⵙ ⵡⴰⵡⵡⴰⵙ ⵏ ⵉⴽⵓⵎⵉⵙⵉⵔⵏ ⵉⵥⵓⴼⵕⴰⵏⵏ. ⵍⵍⵉⵖ ⵢⴰⴷ ⵎⵓⵔⵙⵏ ⵖ ⵓⵡⵜⵜⴰⵙ ⵏⵏⵙⵏ ⴰⵎⵣⵡⴰⵔⵓ ⵏⵏⴰ ⵉⴳⴰⵏ ⴰⵙⴷⵔⴼⵉ ⵏ ⵎⴷⴷⵏ ⵣⵖ ⵜⵏⴱⴰⴹⵜ ⵏ ⴱⴰⵏⵓ ⵓⵎⴰⵢⵢⴰ, ⵓⵔ ⴷ ⵉⵖⴰⵎⴰ ⴽⵔⴰ ⵜⵏ ⵉⵜⵜⴰⵊⵊⴰⵏ ⴰⴷ ⵙⵓⵍ ⴷⵔⵔⵓⵏ ⵙ ⵜⵙⵔⴷⴰⵙⵜ.

ⵖ 742 ⵏⵖ 743, ⴼⴼⵖⵏ ⵉⴱⵓⵔⵖⵡⴰⵟⵏ ⵜⵓⵕⴼⴰ ⵏ ⵉⵖⵡⵡⴰⵖ, ⵓⵔⵔⵉⵏ ⵙ ⵜⵙⴳⴰ ⵏ ⵜⴰⵎⵙⵏⴰ ⵍⵍⵉ ⵉⵍⵍⴰⵏ ⵖ ⵓⵣⴰⵖⴰⵔ ⵓⵜⵔⵉⵎ ⵏ ⵍⵎⵖⵔⵉⴱ, ⵙⴽⵔⵏ ⴳⵉⵙ ⵜⴰⴳⵍⴷⵉⵜ ⵏⵏⵙⵏ, ⴼⵍⵏ ⵜⴰⵏⵓⴼⵓⵖⵜ ⵜⴰⵥⵓⴼⵕⴰⵏⵜ ⵏⵏⵙⵏ.

ⵓⴳⴳⴰⵔ ⵏ ⴽⵔⴰⴹⵜ ⵜⵓⵙⵜⵉⵏ ⴰⴷ ⵜⴽⴽⴰ ⵜⵙⴳⴰ ⵏ ⵜⴰⵎⵙⵏⴰ ⵖ ⴷⴷⵓ ⵜⵏⴱⴰⴹⵜ ⵏ ⵉⴱⵔⵖⵡⴰⵟⵏ (744-1058). ⴷⴷⵓ ⵜⵏⴱⴰⴹⵜ ⵏ ⵚⴰⵍⵉⵃ ⴱⵏ ⵟⴰⵔⵉⴼ, ⵉⵍⵢⴰⵙ ⴱⵏ ⵚⴰⵍⵉⵃ (792-842); ⵢⵓⵏⵙ (842-888) ⴷ ⴱⵓ ⵖⵓⴼⴰⵢⵍ (888-913) ⵜⴷⵓⵙ ⴷ ⵜⴳⵍⴷⵉⵜ, ⴰⵔ ⵜⵙⵙⵉⴼⵉⴹ ⵉⵎⴰⵣⴰⵏⵏ ⵙ ⵜⵉⵡⵙⴰⵜⵉⵏ ⵜⴰⴷⴷⵊⴰⵔⵉⵏ. ⵖ ⵜⵓⴷⴷⵎⴰ, ⴽⴽⴰⵏⵜ ⵜⵜ ⵉⵏⵏ ⵜⵣⴷⴰⵢⵉⵏ ⵉⵏⴳⵔⴰⵙⵏ ⴷ ⵜⵅⴰⵍⵉⴼⴰⵜ ⵜⵓⵎⴰⵢⵢⴰⵜ ⵏ ⵇⵓⵕⵟⵓⴱⴰ ⴼⵓⵍⴽⵉⵏⵜ, ⵎⴰⵛⵛ ⵖ ⵜⴳⵉⵔⴰ ⵏ ⵜⴰⵙⵓⵜⴰ ⵜⵉⵙ ⵎⵔⴰⵡⵜ ⵜⵕⵥⴰ ⵙ ⵜⵎⵏⵜⵉⵍⵜ ⵏ ⵙⵉⵏ ⵡⴰⵣⵣⴰⵖⵏ ⵏ ⴱⴰⵏⵓ ⵓⵎⴰⵢⵢⴰ, ⴷ ⴽⵔⴰ ⵡⴰⵣⵣⴰⵖⵏ ⵙⵖ ⴷⴰⵔ ⵉⴼⴰⵟⵉⵎⵉⵢⵏ ⵏⵏⴰ ⵎⵉ ⵖⵏⵙⵏ ⵉⴱⵔⵖⵡⴰⵟⵏ, ⵢⵉⵍⵉ ⴳⵔ ⴰⵙⵏ ⴷ ⴰⵢⵜ ⵢⴼⵔⵏ ⵢⴰⵏ ⵓⵎⵏⵖⵉ ⵉⵛⴷⴷⴰⵏ ⵣⵖ ⵜⴰⵙⵓⵜⴰ ⵜⵉⵙ 11. ⵎⵇⵇⴰⵔ ⴷ ⵍⵎⴹⵏ ⵉⴱⵔⵖⵡⴰⵟⵏ ⴳ ⵢⴰⵏ ⵓⵣⵎⵣ, ⵉⵥⴹⵉⵕⵏ ⵙⵓⵍ ⴰⴷ ⵖⵏⵙⵏ ⵉ ⵡⴰⵣⵣⴰⵖⵏ ⵏ ⵉⵎⵔⴰⴱⴹⵏ — ⵉⵎⵎⵓⵜ ⴳⵉⵙⵏ ⵓⵎⵖⴰⵔ ⴰⵙⴳⴷⴰⵏ ⵏ ⵉⵎⵕⴰⴱⴹⵏ ⵄⴱⴷⵍⴰⵍⵀ ⴱⵏ ⵢⴰⵙⵉⵏ ⵖ ⵓⴱⴰⵔⴰⵣ ⵏ ⵉⵎⵏⵖⵉ ⴳ 7 ⵢⵓⵍⵢⵓ 1058. 1149 ⴽⴰ ⴰ ⵖ ⵔⵥⴰⵏ ⵉⴱⵔⵖⵡⴰⵟⵏ, ⴼⵏⵓⵏ ⵜⵏ ⵉⵎⵓⵡⵃⵃⵉⴷⵏ, ⵏⵖⵓⴱⵓⵏ ⴰⵎ ⵜⴳⵔⵓⵎⵎⴰ ⵜⴰⵙⵔⵜⴰⵏⵜ ⵜⴰⵙⴳⴷⴰⵏⵜ.

### ⵜⵉⵡⵙⴰⵜⵉⵏ
ⵙⵉⵏ ⵡⴰⴳⵏⴰⵔⵏ ⴷ ⵜⵥⴰⵜ ⵜⵡⵙⴰⵜⵉⵏ ⴰⴷ ⵜⵜ ⵉⵏⵏ ⵉⴽⴽⴰⵏ ⴽⵛⵎⵏⵜ ⵖ ⵓⵎⵇⵇⵓⵏ ⵏ ⴱⵓⵔⵖⵡⴰⵟⴰ, ⵉⴹⴼⵓⵕⵏⵜ 12 ⵣⴳⵉⵜⵙⵏⵜ ⴰⵙⴳⴷ ⵏ ⴱⵓⵔⵖⵡⴰⵟⴰ, ⵖⴰⵎⴰⵏⵜ ⵜⵉⵢⵢⴰⴹ ⴼ ⵍⵉⵙⵍⴰⵎ.

#### ⵜⵉⵡⵙⴰⵜⵉⵏ ⴹⴼⴰⵔⵏⵉⵏ ⴰⵙⴳⴷ ⴰⴱⵓⵔⵖⵡⴰⵟ (ⵉⵔⴽⵙ ⴷ ⵍⵉⵙⵍⴰⵎ)

* ⵉⴳⵔⴰⵡⵏ (جراوة)
* ⵉⵣⵡⴰⵖⵏ (زواغة)
* ⴱⵔⴰⵏⵙ (البرانس)
* ⴰⵢⵜ ⴱⵓ ⵏⴰⵚⵔ (بني أبي ناصر)
* ⵉⵎⵏⵊⴰⵥⵏ (منجصة)
* ⴰⵢⵜ ⴱⵓ ⵏⵓⵃ (بني أبي نوح)
* ⴰⵢⵜ ⵡⴰⵖⵎⵔ (بني واغمر)
* ⵉⵎⵟⵖⵔⵏ/ⵉⵎⴹⵖⵔⵏ (مطغرة)
* ⴰⵢⵜ ⴱⵓⵔⵖ (بني بورغ)
* ⴰⵢⵜ ⴷⵔⵔ (بني درّ)
* ⵉⵎⵟⵎⴰⵟⵏ (مطماطة)
* ⴰⵢⵜ ⵣⴽⵙⵏⵜ (بني زكسنت)

#### ⵜⵉⵇⴱⵉⵍⵉⵏ ⵜⵉⵏⵙⵍⵎⵉⵏ ⵜⵉⵏⵓⴼⵓⵖⵉⵏ

* ⵉⵊⴰⵏⴰⵜⵏ ⵏ ⵓⴷⵔⴰⵔ (زناتة الجبل)
* ⴰⵢⵜ ⴱⵍⵍⵉⵜ (بنو بليت)
* ⵉⵏⵎⵍⴰⵍⵏ (نمالة)
* ⵉⵡⵏⵙⵏⵜ (أونسنت)
* ⴰⵢⵜ ⵢⴼⵔⵏ (نو يفرن)
* ⴰⵢⵜ ⵏⴰⵖⵉⵜ (بنو ناغيت)
* ⴰⵢⵜ ⵏⵏⵄⵎⴰⵏ (بنو النعمان)
* ⴰⵢⵜ ⴼⵍⵍⵓⵙⵏ (بنو فلوسة)
* ⴰⵢⵜ ⴽⵓⵏⴰ (وبنو كونة)
* ⴰⵢⵜ ⵙⴽⴱⴱⵔ (بنو سبكر)
* ⴰⵥⵥⴰⴷⵏ (أصّادة)
* ⵉⵔⴳⵔⴰⴳⵏ (رُكانة)
* ⵉⵎⴰⵏⴰⴷⵏ (منادة)
* ⵉⵎⵉⵏⵏ (أزمين)
* ⵉⵎⴰⵙⵉⵏⵏ (ماسينة)
* ⵉⵔⵥⴰⵏⵏ (رصانة)
* ⵉⵜⵔⴰⵔⵏ (ترارته)

ⴽⵔⴰ ⵣⵖ ⵜⵡⵙⴰⵜⵉⵏ ⴰⴷ ⵉⵜⵜⵢⵓⴱⴷⴰⵔⵏ, ⵣⵓⵏ ⴷ ⴱⵔⴰⵏⵙ, ⵉⵎⵟⵎⴰⵟⵏ, ⵢⴼⵔⵏ ⴷ ⵉⵜⵔⴰⵔⵏ ⴳⴰⵏ ⵖⴰⵔ ⵉⵅⵙⴰⵏ ⵣⵖ ⵜⵡⵙⴰⵜⵉⵏ ⵎⵇⵇⵓⵔⵏⵉⵏ, ⵖⴰⵔ ⵜⵉⴷⴰ ⵍⵍⴰⵏⵉⵏ ⵖ ⵜⵙⴳⴰ ⵏ ⵜⵎⵙⵏⴰ ⴰⴷ ⵉⴽⵛⵎⵏ ⵙ ⵓⵎⵇⵇⵓⵏ ⵏ ⴱⵓⵔⵖⵡⴰⵟⴰ.

## ⵉⵙⴰⵖⵓⵍⵏ

ⴰⵙⵎⵉⵍ:ⵉⵡⵓⵏⴰⴽ ⵉⵎⴰⵣⵉⵖⵏ
ⴰⵙⵎⵉⵍ:ⵉⵥⵓⴼⵕⴰⵏⵏ